สถานีหลักสอง

สถานีหลักสอง (, รหัส BL38) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายเฉลิมรัชมงคล ยกระดับเหนือถนนเพชรเกษม บริเวณศูนย์การค้าเอ็ม ไลฟ์สโตร์ บางแค และซอยเพชรเกษม 80

พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยขบวนรถไฟฟ้าพระที่นั่งจากสถานีสนามไชยมาสิ้นสุดที่สถานีนี้ ในพิธีเปิดโครงการรถไฟฟ้ามหานคร สายเฉลิมรัชมงคล ส่วนต่อขยาย หัวลำโพง–หลักสอง และบางซื่อ–ท่าพระ เมื่อวันที่ 14 พฤศจิกายน พ.ศ. 2563

 ที่ตั้ง 
ถนนเพชรเกษม อยู่ระหว่างซอยเพชรเกษม 80 และทางแยกต่างระดับเพชรเกษม ตัดกับถนนกาญจนาภิเษก บริเวณศูนย์การค้าเอ็ม ไลฟ์สโตร์ บางแค และโครงการหลักสอง พลาซ่า ในพื้นที่แขวงบางแคเหนือ เขตบางแค กรุงเทพมหานคร

ปัจจุบัน สถานีหลักสอง เป็นสถานีปลายทางของโครงการรถไฟฟ้ามหานคร สายเฉลิมรัชมงคล ไปจนกว่าจะมีความชัดเจนในการก่อสร้างส่วนต่อขยายระยะที่ 4 ซึ่งถือเป็นช่วงสุดท้ายของโครงการตามแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง ตั้งแต่สถานีหลักสอง ไปจนถึงสถานีพุทธมณฑลสาย 4 จากการรถไฟฟ้าขนส่งมวลชนแห่งประเทศไทย

 แผนผังสถานี 
U3ชานชาลาชานชาลาด้านข้าง, ประตูรถจะเปิดทางด้านซ้ายชานชาลา 2 มุ่งหน้า  (ผ่าน )ชานชาลา 1 (จอดส่งผู้โดยสารเฉพาะขบวนรถที่กลับศูนย์ซ่อมบำรุง)ชานชาลาด้านข้าง, ประตูรถจะเปิดทางด้านซ้ายU2ชั้นขายบัตรโดยสารชั้นขายบัตรโดยสารทางออก 1-4, ห้องจำหน่ายบัตรโดยสาร, เครื่องขายบัตรโดยสาร, ร้านค้า,เอ็ม ไลฟ์สโตร์ บางแคGระดับถนน-ป้ายรถประจำทาง, หลักสอง พลาซ่า, เอ็ม ไลฟ์สโตร์ บางแค

เนื่องจากเป็นสถานีปลายทาง และเปิดใช้ชานชาลาที่ 2 เพียงชานชาลาเดียว ขบวนรถที่มาจากสถานีบางแคจะสับรางเพื่อเข้าสู่ชานชาลาที่ 2 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีท่าพระ (ผ่านบางซื่อ) จะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเข้าสู่สถานีบางแคต่อไป อย่างไรก็ตาม ในบางช่วงจะมีรถไฟฟ้าบางขบวนที่สิ้นสุดการให้บริการที่ชานชาลาหมายเลข 1 โดยเมื่อส่งผู้โดยสารที่ชานชาลาเสร็จแล้ว จะเดินรถไฟฟ้ากลับไปยังศูนย์ซ่อมบำรุงต่อไป

ในวันเสาร์ วันอาทิตย์ และวันหยุดนักขัตฤกษ์ สถานีหลักสองจะใช้ชานชาลาที่ 1 รับส่งผู้โดยสารเป็นหลักแทนชานชาลาที่ 2 ยกเว้นช่วงเทศกาลปีใหม่และสงกรานต์ ใช้ชานชาลาที่ 2 เป็นหลักเหมือนวันอื่น ๆ

 รายละเอียดสถานี 
 สัญลักษณ์ของสถานี 
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง

 รูปแบบของสถานี 
เป็นสถานีลอยฟ้า เป็นชานชาลาแบบข้าง (Station with Side Platform)

 ทางเข้า-ออกสถานี 
 1 ซอยเพชรเกษม 80, อาคารจอดแล้วจร 1 (ลิฟต์)
 2 ซอยเพชรเกษม 47/1, อาคารจอดแล้วจร 2 (ลิฟต์)
 3 ซอยเพชรเกษม 47/2, หลักสอง พลาซ่า, โรงพยาบาลเกษมราษฎร์ บางแค, ศูนย์บริการสาธารณสุข 40 บางแค (บันไดเลื่อน)
 4 ซอยเพชรเกษม 84, เอ็ม ไลฟ์สโตร์ บางแค (ทางเดินเชื่อม, บันไดเลื่อน) เปิดเมื่อ 10 ธันวาคม พ.ศ. 2562

 การจัดพื้นที่ในตัวสถานี 
แบ่งเป็น 2 ชั้น ประกอบด้วย
 2 ชั้นชานชาลา
 1 ชั้นออกบัตรโดยสาร

 อาคารจอดแล้วจร 
อาคารจอดแล้วจร อยู่บริเวณสองฝั่งถนนเพชรเกษม ก่อนถึงสถานีประมาณ 100 เมตร มีทางเดินและทางรถยนต์ยกระดับข้ามถนนเชื่อมต่อระหว่างอาคารเพื่ออำนวยความสะดวกให้กับประชาชน ประกอบด้วย

 อาคารจอดแล้วจร 1 ตั้งอยู่ฝั่งขาเข้าเมือง เป็นอาคาร 10 ชั้น ใกล้กับซอยเพชรเกษม 80
 อาคารจอดแล้วจร 2 ตั้งอยู่ฝั่งขาออกเมือง เป็นอาคาร 8 ชั้น ระหว่างซอยเพชรเกษม 47 และซอยเพชรเกษม 47/1 การรถไฟฟ้าขนส่งมวลชนแห่งประเทศไทย. "เอกสารการประชุมชี้แจงข้อมูล และรับฟังความคิดเห็น โครงการรถไฟฟ้าสายสีน้ำเงิน ช่วงหัวลำโพง-บางแค และช่วงบางซื่อ-ท่าพระ", 18 กุมภาพันธ์ พ.ศ. 2551.

 เวลาให้บริการ 
 ปลายทาง  วัน  ขบวนแรก  ขบวนสุดท้าย    ท่าพระ  (ผ่านบางซื่อ)  จันทร์ – ศุกร์  05:30  23:08 เสาร์ – อาทิตย์ นักขัตฤกษ์   05:56   23:08 ขบวนสุดท้ายเชื่อมต่อสายสีม่วง  –  22:22

 รถโดยสารประจำทาง 
 ถนนเพชรเกษม สาย 7 7ก 80 80ก 81 84 84ก 91 91ก 101 146 147 165 189 509 547
ถนนกาญจนาภิเษก (มุ่งหน้าถนนพระรามที่ 2) สาย 147
ถนนกาญจนาภิเษก (มุ่งหน้าถนนบรมราชชนนี) สาย 146
  เส้นทางที่มีรถรองรับวีลแชร์
 องค์การขนส่งมวลชนกรุงเทพ 

 สายที่ เขตการเดินรถที่ จุดเริ่มต้น จุดสิ้นสุด ประเภทของรถที่ให้บริการ ผู้ให้บริการ หมายเหตุ 7ก 6 (กปด.36) อู่บรมราชชนนี พาหุรัดรถโดยสารประจำทางสีครีม-แดงขสมก. 80 6 (กปด.16)วัดศรีนวลธรรมวิมลสนามหลวงรถโดยสารประจำทางปรับอากาศสีส้ม (ยูโรทู) 80สน.หนองแขมรถโดยสารประจำทางสีครีม-แดงรถบริการตลอดคืน 80กหมู่บ้าน วปอ.11สำนักงานเขตบางกอกใหญ่รถโดยสารประจำทางสีครีม-แดง 84อ้อมใหญ่BTS กรุงธนบุรีรถโดยสารประจำทางสีครีม-แดงรถบริการตลอดคืน 84วัดไร่ขิงรถโดยสารประจำทางปรับอากาศสีส้ม (ยูโรทู) 84ก 6 (กปด.26) บ้านเอื้ออาทรศาลายาวงเวียนใหญ่รถโดยสารประจำทางสีครีม-แดง 91 6 (กปด.36) หมู่บ้านเศรษฐกิจ สนามหลวงรถโดยสารประจำทางปรับอากาศสีส้ม (ยูโรทู) 91กสนามหลวง 2 (ตลาดธนบุรี)รถโดยสารประจำทางสีครีม-แดง 101 6 (กปด.26) อู่บรมราชชนนี วัดยายร่มรถโดยสารประจำทางสีครีม-แดง 165 6 (กปด.36) สำนักงานเขตบางกอกใหญ่ 189 6 (กปด.16) กระทุ่มแบน (วัดบางยาง) สนามหลวง 509 6 (กปด.26)  อู่บรมราชชนนี  สถานีขนส่งผู้โดยสารกรุงเทพ (จตุจักร)รถโดยสารประจำทางปรับอากาศสีส้ม (ยูโรทู)

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 7 (4-36)  อู่เอกชัย สถานีรถไฟกรุงเทพ (หัวลำโพง)รถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.ต.มานิตย์ การเดินรถ(เครือไทยสมายล์บัส) 81 (4-45) พุทธมณฑลสาย 5สนามหลวงบจก.ไทยสมายล์บัส 84 (4-46) วัดไร่ขิงBTS กรุงธนบุรี 89 (4-47)  สถานีขนส่งผู้โดยสารกรุงเทพ (ตลิ่งชัน)มหาวิทยาลัยเทคโนโลยีราชมงคลกรุงเทพบจก.สมาร์ทบัส(เครือไทยสมายล์บัส) 146 (4-52)  สถานีขนส่งผู้โดยสารกรุงเทพ (ตลิ่งชัน)บางแคบจก.ไทยสมายล์บัสเส้นทางรถวิ่งเป็นวงกลม 147 (4-25) เคหะธนบุรีบจก.สมาร์ทบัส(เครือไทยสมายล์บัส)เส้นทางรถวิ่งเป็นวงกลม 157 (4-54E) อ้อมใหญ่ อนุสาวรีย์ชัยสมรภูมิบจก.ไทยสมายล์บัส รถบริการทางด่วน (ขาไป ขึ้นด่านฉิมพลี ลงด่านพระราม 6 (คลองประปา) ขากลับ ขึ้นด่านอนุสาวรีย์ชัยสมรภูมิ ลงด่านฉิมพลี) 165 (4-56) ศาลาธรรมสพน์BTS กรุงธนบุรี 547 (4-63)  บ้านเอื้ออาทรศาลายา ถนนตกรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.สมาร์ทบัส(เครือไทยสมายล์บัส) 547 (4-63)รถโดยสารประจำทางสีส้ม (ใช้พลังงานไฟฟ้า)

 รถโดยสารอื่น ๆ 
 รถรับส่ง (BMA Feeder) ระหว่างสถานีหลักสอง - ทวีวัฒนา (รถไฟฟ้า EV รวม 6 คัน)

 สถานที่สำคัญใกล้เคียง 
 หลักสอง พลาซ่า
 เดอะมอลล์ เอ็ม ไลฟ์สโตร์ บางแค
โรงพยาบาลเกษมราษฎร์ บางแค
ศูนย์บริการสาธารณสุข 40 บางแค

 ระเบียงภาพ 

 อ้างอิง 

 แหล่งข้อมูลอื่น 


หลักสอง
หมวดหมู่:สิ่งก่อสร้างตั้งแต่ พ.ศ. 2562
หลักสอง